Johan Norlund

Johan Petter Norlund (født 15. juli 1894 i Ørland, død 16. februar 1969 i Oslo) var en norsk skuespiller. 

Han debuterte ved Det norske teatret i 1919 (den unge jegeren i komedien Bjørgedal av Olav Hoprekstad)Denne debutopplysninga finnes i Olav Dalgard: Det norske teatret, Noregs boklag 1953, side 23. Norlund skal imidlertid ha spilt ved Trondhjems Nationale Scene samme år: «I folkekomedien Født Andersen av Carl Gandrup debuterte trønderen Johan Nordlund, som spilte med «en sund naturlighet som synes å love godt, og med ekte inderlighet og følelse».» (Ole Øisang: Teater i Trondheim gjennom 125 år, F. Bruns bokhandels forlag 1941, side 255., fikk etter hvert betydelige roller i norsk dramatikk og var en av de bærende krefter ved teatret. Han spilte blant annet Lavrans i Kristin Lavransdatter, både på Riksteatret og på Det Norske, Haakon i Medmenneske av Olav Duun (uroppførelsen), Johan Tander i Bleikeplassen av Tarjei Vesaas (uroppførelsen), Paulus Hove i Arne Garborgs Læraren og tittelrollen i Tore Ørjasæters Jo Gjende.

Norlund hadde korte engasjementer ved Nationaltheatret og ved Folketeatret, men var ellers det meste av karrieren tilknytta Det norske teatret.

Han hadde en mindre rolle i Olav Dalgards film Det drønner gjennom dalen fra 1938. 

Johan Nordlunds vei i Ørland er – tross skrivemåten – oppkalt etter ham.Se Veinavn i Ørland - Ottersbo; besøkt 28. oktober 2012.

 Referanser 

 Kilder 
 Knut Ove Arntzen. Trond Olav Svendsen og Morten Moi (red.): Kunnskapsforlagets teater- og filmleksikon, Kunnskapsforlaget 1991

 Eksterne lenker 


Kategori:Norske skuespillere
Kategori:Personer fra Ørland kommune